Kuna eelmisel reedel oli üliilus ilm ja vesi juba FERRINO 36h matkaspordi käigus ära testitud, siis tekkis vastupandamatu vajadus kajakad vee peale ajada. Mõeldud-tehtud. Küsimusi tekitas ainult alustamise kellaaeg - meie kui kuldmagajad ei olnud nõus liiga vara alustama, Vana Karu aga tahtis võtta päevast maksimumi. Kuldseks keskteeks sai kokku lepitud, et  veame endid poole kümneks karude juurde ja Karu serveerib meile hommikusöögi.